## Pravilnik o korištenju carinske povlastice pri uvozu inicijalne opreme za obnovu i razvoj Grada Vukovara

### NN 73/2001 (17.8.2001.), Pravilnik o korištenju carinske povlastice pri uvozu inicijalne opreme za obnovu i razvoj Grada Vukovara

# MINISTARSTVO FINANCIJA

1260

Na teme­lju članka 22. stavka 2. Zakona o
obnovi i razvoju Grada Vukovara (»Narodne novine«, br. 44/2001), ministar
financija donosi

## PRAVILNIK

### O KORIŠTENJU CARINSKE POVLASTICE PRI UVOZU INICIJALNE OPREME ZA OBNOVU I RAZVOJ GRADA VUKOVARA

Članak 1.

Ovim Pravilnikom uređuju se uvjeti i
postupak korište­nja carinske povlastice iz članka 22. stavak 1. Zakona o
obnovi i razvoju Grada Vukovara (u da­lj­njem tekstu: Zakon) i vremenu korište­nja
opreme koja se uvozi po tom osnovu.

Članak 2.

Carinska povlastica pri uvozu inicijalne
opreme za obnovu i razvoj Grada Vukovara ostvaruje se teme­ljem rješe­nja
Carinarnice Osijek, donijetog po prethodno pribav­ljenoj suglasnosti
Ministarstva za javne radove, obnovu i gradite­ljstvo (u da­lj­njem tekstu:
Ministarstvo) u postupku pušta­nja robe u slobodan promet.

Inicijalnom opremom u smislu stavka 1.
ovoga članka smatra se oprema koja je potrebna za optimalno obav­lja­nje
gospodarskih aktivnosti ili društvenih djelatnosti na području Grada Vukovara
određenih člankom 2. Zakona, a uvozi se tijekom 5 godina od dana donoše­nja
prvog rješe­nja o ostvariva­nju carinske povlastice.

Članak 3.

Korisnicima carinske povlastice iz članka
22. Zakona i ovoga Pravilnika smatraju se:

a)
trgovačkog društva i trgovci pojedinci koji obav­ljaju gospodarsku ili sličnu
djelatnost sa sjedištem, odnosno prebivalištem na području Grada Vukovara,

b)
ustanove i druge pravne osobe koje obav­ljaju društvenu djelatnost na području
Grada Vukovara,

c)
samostalni poduzetnici sa prebivalištem i mjestom obav­lja­nja djelatnosti, na
području Grada Vukovara,

d)
osobe koje obav­ljaju samostalnu profesionalnu djelatnost s prebivalištem i
mjestom obav­lja­nja djelatnosti na području Grada Vukovara, te

e)
po­ljoprivrednici sa prebivalištem na području Grada Vukovara, koji su
korisnici odnosno posjednici odgovarajuće­g po­ljoprivrednog zem­ljišta i obav­ljaju
po­ljoprivrednu djelatnost na području Grada Vukovara.

Članak
4.

Radi
pribav­lja­nja prethodne suglasnosti iz članka 2. stavak 1. ovog Pravilnika,
korisnik carinske povlastice iz članka 3. ovoga Pravilnika podnosi Ministarstvu
pisani zahtjev s podacima o korisniku povlastice, opisom oblika gospodarske ili
druge djelatnosti za čije je optimalno obav­lja­nje na području Grada Vukovara
neophodna inicijalna oprema.

Zahtjevu
iz stavka 1. ovoga članka prilaže se:

a)
sudski ili upravni akt o re­gistraciji ili odobre­nju obav­lja­nja odgovarajuće
djelatnosti (izvod iz re­gistra Trgovačkog suda, obrtnica ili drugi odgovarajući
akt o obav­lja­nju djelatnosti) odnosno izvod iz zem­ljišnih k­njiga ili
posjedovni list, odnosno ispravu o pravnom poslu teme­ljem koje­g koristi
odgovarajuće po­ljopriv­red­no zem­ljište.

b)
popis inicijalne opreme, koja se namjerava uvesti uz ostvariva­nje carinske
povlastice iz članka 22. Zakona, s tarifnim oznakama prema Carinskoj tarifi,
nazivima, količini i vrijednosti u valuti.

Članak
5.

Ministarstvo
obav­lja stručnu obradu zahtjeva i priloženih isprava, te izdaje akt o
suglasnosti za donoše­nje rješe­nja Ministarstvu financija – Carinskoj upravi
(u da­lj­njem tekstu: Carinska uprava) o oslobađa­nju od plaća­nja carine,
kojime se:

a)
utvrđuje pravni status i djelatnost korisnika carinske povlastice sa sjedištem,
odnosno mjestom obav­lja­nja djelatnosti na području Grada Vukovara,

b)
ovjerava popis opreme koja se namjerava uvesti uz carinsku povlasticu iz članka
22. Zakona, iskazane prema tarifnim stav­kama u Carinskoj tarifi, količini i
ukupnoj vrijednosti,

c)
utvrđuje da se radi o inicijalnoj opremi neophodnoj za optimalno obav­lja­nje
gospodarske ili društvene djelatnosti na području Grada Vukovara, te

d)
daje suglasnost za donoše­nje rješe­nja Carinske uprave o oslobađa­nju od plaća­nja
carine po osnovi članka 22. Zakona.

Na
obrazloženi zahtjev korisnika povlastice Ministarstvo može izmijeniti ili
dopuniti akt o suglasnosti iz stavka 1. ovog članka.

Članak 6.

Akt o suglasnosti iz članka 5. ovoga
Pravilnika za ostvariva­nje carinske povlastice korisnik carinske povlastice
podnosi Carinarnici Osijek, Carinska ispostava Vukovar, kao nadzornoj
carinarnici koja vodi evidenciju o ostvariva­nju povlastice.

Evidencija
iz stavka 1. ovoga članka vodi se putem sustava za računalnu obradu podataka
Carinske uprave.

Carinarnica
Osijek evidentira akt iz stavka 1. ovoga članka, te jedan primjerak ovjerenog
preslika akta uručuje korisniku carinske povlastice.

Članak
7.

Ovjereni
preslik akta o suglasnosti iz članka 6. stavak 3. ovoga Pravilnika korisnik
carinske povlastice podnosi uredujućoj carinarnici uz carinsku deklaraciju u
postupku stav­lja­nja odnosne robe (opreme) u slobodan promet.

U
podnijetoj carinskoj deklaraciji:

a)
u po­lju 36 stav­lja se šifra »9001«, te

b)
u po­lju »Kontrola odredišne carinarnice« upisuje se bi­lješka:

»Članak
22. Zakona o obnovi i razvoju grada Vukovara, teme­ljem suglasnosti
Ministarstva za javne radove, obnovu i gradite­ljstvo, klasa..., urbroj... od
... Zabrana otuđe­nja 5 godina«

Na
ovjerenom primjerku akta iz stavka 1. ovoga članka uredujući carinski službenik
uz odgovarajuću poziciju popisa opreme koja se uvozi stav­lja bi­lješku s
podacima o nazivu carinarnice, šifarskoj oznaci uredujuće ispostave, broju
carinske deklaracije i datumu ­njezina prihvaća­nja, te stav­lja svoj potpis i
otisak faksimila potpisa.

Rješe­nje
o ostvariva­nju carinske povlastice uredujuća carinarnica donosi u skraćenom
postupku, u obliku bi­lješke na carinskoj deklaraciji za pušta­nje odnosne
opreme u slobodan promet, sukladno članku 653. stavak 2. Uredbe za provedbu
Carinskog zakona.

Članak
8.

Oprema
uvezena uz oslobađa­nje od plaća­nja carine prema članku 22. Zakona ne smije se
prodati ili otuđiti po drugom osnovu, posuditi, dati drugome na uporabu, u
zalog, najam ili dati kao osigura­nje druge obveze prije isteka roka od pet
godina od dana uvoznoga cari­nje­nja, bez prethodne pisane obavijesti Carinskoj
upravi o tome i prije izvrše­nja obračuna carine i plaća­nja carinskog duga.

U
slučaju nastupa okolnosti iz stavka 1. ovoga članka obračun carine obav­lja se
po stopi koja se primje­njuje na dan nastupa tih okolnosti, a na osnovu vrste
robe i carinske vrijednosti koju je na taj dan utvrdila ili prihvatila
carinarnica.

Članak
9.

Ovaj
Pravilnik stupa na snagu danom objave u »Narodnim novinama«.

Klasa:
413-04/01-05/149
Urbroj: 513-02-1210/1-01-6
Zagreb, 2. kolovoza 2001.

Ministar financija
**dr. Mato Crkvenac,** v. r.

Pravilnik, NN 73/2001-1260